b'\n_START_ARTICLE_\nErkki Lahdes\n_START_PARAGRAPH_\nErkki Lauri Kalervo Lahdes (15. marraskuuta 1929 Tampere \xe2\x80\x93 22. joulukuuta 2006 Turku) oli suomalainen kasvatustieteilij\xc3\xa4. Lahdes suoritti kasvatustieteen maisterintutkinnon vuonna 1952 ja v\xc3\xa4itteli itsens\xc3\xa4 tohtoriksi 28-vuotiaana. H\xc3\xa4n toimi vuodesta 1977 l\xc3\xa4htien Turun yliopiston kasvatustieteen professorina (opettajankoulutus). El\xc3\xa4kkeelle h\xc3\xa4n siirtyi virastaan vuonna 1993. H\xc3\xa4nen tutkimusalaansa olivat kansanopetuksen historia, didaktiikka ja opettajien asenteet.'